GO GAMA MAŠI A GAGO KA LETSOGO
Go gama maši ka letsogo ke botswerere jo mme a ka ithutang jone. Bomme ba le bantsi ga bana pompo ya matsele. Ba gama maši ka letsogo gore ba a tlogelele bana ba bone. Matsele a gago a itse mufuthu wa go amana ka mmele, ka jalo matsogo a gago a gago mo letseleng a ka seke a utlwalega e le selo se se sa tlwaelegang mme a ka thusa go ntsha maši a mantsi mo matseleng a gago. Ga o tlhoke sepe ntle le matsogo a gago!
MABAKA A GO GAMA KA LETSOGO
Maši a gago ke dijo tse di siametseng ngwana wa gago. O ka tlhoka go gama maši ka letsogo:
-
Fa ngwana a tsetswe pele ga nako mme a sa kgona go anya letsele.
-
Fa ngwana a lwala thata gore a ka anya.
-
Fa letsele le tletse thata morago ga tsalo mme o tlhoka go fokotsa bokete jwa letsele.
-
Fa o tlhoka go direla ngwana maši a oketsegileng.
-
Fa o le kgakala le ngwana mme o tlhoka go tlogelela ngwana maši.
Bomme gantsi ba nna le maši a mantsi fa ba dirisa matsogo a bone, go nale pompo.
MOFUTA WA MARMET WA GO GAMA MAŠI
Fano ke tsela tse di motlhofo tsa go gama maši:
-
Sa ntlha, go ntsha maši fela go siame. Baya sekotlolo se se bulegileng mo diropeng tsa gago go tshwara maši, o a fetisetse mo sekotlolong se sennye, mme o a tshele mo koping fa o bona go le bonolo. Bomme bangwe ba kgona go dira seno mo eleng gore ba kgona go baya kopi e le nngwe mo letseleng lengwe le lengwe mme ba game ka nako e le nngwe. Baya toulu gaufi go direla gore fa o itshela o kgone go phimola.
-
Ka matsogo a a phepa, simolola ka go tshikinya letsele o bo o le tsosa mme o gogagoge thoba.
-
Baya monwana wa kgonotswe le wa go supa centimetara e le nngwe mo morago ga thoba ya gago. Seno se ka nna sa nna kgotsa sa seka sa nna mo kgolokweng ya thoba (bontsho jo bo dikologileng thoba). Baya menwana o e dirile C o seka wa tshwara letsele la gago (letlalo le le mogare ga kgonotswe ya gago le supa monwana ga a tshwanela go nna mo letseleng, go tshwanetse go bonale phatlha).
-
Gogela letsele la gago mo teng ga sehuba sa gago.
-
Dikolosa menwana ya gago jaaka ekete o gatisa menwana.
-
Dira seno kgapetsakgapetsa.
-
O tla itse gore menwana ya gago e ntse sentle fa o bona maši a rotha, o bona a kgatsha a bo a tshologa sentle.
-
Dikolosa letsogo mo letseleng gore mesima ya maši e bulege go dikologa letsele mme a sa tswa fela mo letlhakoreng le le lengwe.
-
O seke wa phatlhalatsa menwana, o seka wa tamusa, o seka wa relela mme o seka wa goga thoba ya gago gore e seka ya nna botlhoko mme ya lemala..
tsn_Latn tsn_Latn nso_Latn tsn_Latn unk tsn_Latn unk tsn_Latn unk tsn_Latn unk tsn_Latn unk tsn_Latn tsn_Latn tsn_Latn tsn_Latn unk tsn_Latn unk tsn_Latn unk tsn_Latn unk tsn_Latn unk tsn_Latn unk tsn_Latn unk tsn_Latn unk tsn_Latn unk tsn_Latn